ఎవరి అవసరం వారిది. ఆ అవసరానికి తగ్గట్టు సమయానికి డబ్బు సమకూర్చుకోవాలి. లేకపోతే కష్టాలు తప్పవు. మ్యూచువల్ ఫండ్స్లో పెట్టుబడి పెట్టడం ద్వారానూ ఆర్థిక అవసరాల నుంచి గట్టెక్కవచ్చు. అదెలాగంటే.... సాధారణంగా ప్రతి వ్యక్తి ఆర్థిక అవసరాలు మూడు రకాలు. అవి స్వల్పకాలిక, మధ్యకాలిక, దీర్ఘ కాలిక అవసరాలు. స్టాక్ మార్కెట్లో పెద్దగా రిస్కు తీసుకోలేని ఇన్వెస్టర్లు ఈ మూడు అవసరాలకు అనువైన మ్యూచువల్ ఫండ్ పథకాలను ఎంచుకోవచ్చు. ఇందుకోసం మ్యూచువల్ ఫండ్ సంస్థలు అనేక రకాల పథకాలను అందిస్తున్నాయి. ఇలాంటి ఇన్వెస్టర్లు మ్యూచువల్ ఫండ్ సంస్థలు అందించే స్వల్పకాలిక డెట్ ఫండ్స్పై ఒక లుక్కేయడం మంచిది. ఈ పథకాల పెట్టుబడులపై అసలుకు దాదాపుగా ఢోకా ఉండదు. రాబడులూ బ్యాంకుల సేవింగ్స్ బ్యాంక్ (ఎస్బి) డిపాజిట్లపై చెల్లించే వడ్డీ కంటే ఎక్కువగానే ఉంటాయి. వడ్డీ రేట్లు తగ్గిపోతున్న తరుణంలో వీటిలో పెట్టుబడులు మరింత ఆకర్షణీయంగా మారాయి. కాకపోతే నిర్ణీత వ్యవధి కంటే ముందే ఈ ఫండ్స్ నుంచి పెట్టుబడులు వెనక్కి తీసుకోవాలంటే కొంత ఎగ్జిట్ లోడ్ చెల్లించాల్సి ఉంటుంది. ఫండ్ హౌజ్ను బట్టి ఇది అర శాతం నుంచి రెండు శాతం వరకు ఉంటుంది. రుణ పత్రాల్లోనే ఎక్కువగా ఇన్వెస్ట్ చేసే లిక్విడ్ ఫండ్స్ను ఎంచుకుంటే ఎగ్జిట్ లోడ్ సమస్యలూ ఉండవు. ఏడాది నుంచి ఐదేళ్ల లోపు పూర్తి చేయాల్సిన ఆర్థిక లక్ష్యాలను మధ్య కాలిక లక్ష్యాలు అంటారు. ఆస్తులు, వాహనాల కొనుగోళ్ల కోసం చేసే డౌన్ పేమెంట్లు, పిల్లల పెళ్లి ఖర్చులు లేదా ఏదైనా వ్యాపారం ప్రారంభించడం వంటి ‘ఆర్థిక’ లక్ష్యాలు ఈ కోవలోకి వస్తాయి. ఇందుకోసం పెట్టుబడులకు పెద్దగా రిస్కు లేకుండా కనీస సగటు రాబడులైనా ఇచ్చే మ్యూచువల్ ఫండ్స్ పథకాన్ని ఎంచుకోవాలి. మార్కెట్ ఆటుపోట్లతో ఈ ఫండ్లో మదుపరుల పెట్టుబడులకు ఢోకా కూడా ఉండకూడదు. ఈక్విటీ షేర్లతో పాటు, రుణ పత్రాల్లో పెట్టుబడులు పెట్టే బ్యాలెన్స్డ్ మరియు హైబ్రిడ్ ఫండ్స్ ఇందుకు అత్యంత అనువుగా ఉంటాయి. మీ ఖర్చుల అవసరాలు రెండేళ్లలోనే ఉంటే మ్యూచువల్ ఫండ్స్కే చెందిన నెలసరి ఆదాయ పథకాలను ఎంచుకోవాలి. ఈ పథకాలు తమ పెట్టుబడి నిధుల్లో శాతం మాత్రమే ఈక్విటీ మార్కెట్లో ఇన్వెస్ట్ చేసి, మిగతా మొత్తాన్ని రుణ పత్రాల్లో ఇన్వెస్ట్ చేస్తాయి. లేదా ఐదేళ్ల వరకు వేచి చూడగలిగితే మీ పెట్టుబడుల్లో 35 శాతం వరకు ఈక్విటీ మార్కెట్లో ఇన్వెస్ట్ చేసే రుణ పథకాన్ని ఎంచుకోవడం మంచిది. దీన్లో కొద్దిగా రిస్కు ఉన్నా, మార్కెట్ బాగుంటే రాబడులూ బాగుంటాయి. ఈక్విటీ పథకాల్లో లార్జ్ క్యాప్, మిడ్ క్యాప్, స్మాల్ క్యాప్, ఈల్ఎ్సఎస్, డైవర్సిఫైడ్ పేరుతో చాలా రకాలున్నాయి. పెద్దగా రిస్కు లేకుండా వీలైనంత అధిక రాబడుల కోసం అన్ని రకాల ఫండ్స్లో ఇన్వెస్ట్ చేయడం మంచిది. స్మాల్ క్యాప్ ఈక్విటీ పథకాలతో పోలిస్తే లార్జ్ క్యాప్ ఈక్విటీ పథకాల్లో పెట్టుబడులకు భద్రత ఎక్కువ. రాబడులూ అంతంత మాత్రంగానే ఉంటాయి. అయితే స్మాల్ క్యాప్ ఫండ్స్లో రిస్కుతోపాటు, మార్కెట్ బాగుంటే రాబడులూ అత్యధికంగా ఉంటాయి.
evari avasaram vaaridi. aa avasaraaniki taggattu samayaniki dabbu samakuurchukoevaali. lekapothe kashtaalu tappavu. mutuola fundslo pettubadi pettadam dwaaraanuu aardhika avasaraala nunchi gattekkavacchu. adelagante.... saadhaaranamgaa prati vyakti aardhika avasaraalu moodu rakalu. avi swalpakaalika, madhyakaalika, deergha kaalika avasaraalu. stack marketlo peddagaa risku teesukoleni investerlu ee moodu avasaraalaku anuvaina mutuola fund pathakaalanu enchukovachhu. indukosam mutuola fund samsthalu aneka rakala pathakaalanu andistunnaayi. ilanti investerlu mutuola fund samsthalu andinche swalpakaalika dett fundspie oka lukkeyadam manchidi. ee pathakaala pettubadulapai asaluku daadaapugaa dhoka undadu. raabaduluu byaankula savings bank (esbi) depajitlapai chellinche vaddi kante ekkuvagaane untaayi. vaddi retlu taggipotunna tarunamlo veetilo pettubadulu marinta aakarshaneeyamgaa marai. kakapothe nirneeta vyavadhi kante munde ee funds nunchi pettubadulu venakki teesukovalante kontha egjit lod chellinchaalsi untundi. fund houjnu batti idhi ara saatam nunchi rendu saatam varaku untundi. runa patraallone ekkuvagaa invest chese likwid fundsnu enchukunte egjit lod samasyaluu undavu. edaadi nunchi aidella lopu puurti cheyalsina aardhika lakshyaalanu madhya kaalika lakshyaalu antaaru. aastulu, vahanala konugolla kosam chese doun paementlu, pillala pelli kharchulu leda edaina vyaparam praarambhinchadam vanti ‘aardhika’ lakshyaalu ee kovaloki vastaayi. indukosam pettubadulaku peddagaa risku lekunda kaneesa sagatu rabadulaina iche mutuola funds pathakaanni enchukovali. market aatupotlatho ee fundlo maduparula pettubadulaku dhoka kuudaa undakudadu. eekvity sherlatho paatu, runa patraallo pettubadulu pette ballensed mariyu hibrid funds induku atyanta anuvugaa untaayi. mee kharchula avasaraalu rendellalone unte mutuola fundske chendina nelasari aadaaya pathakaalanu enchukovali. ee pathakaalu tama pettubadi nidhullo saatam matrame eekvity marketlo invest chesi, migata mottaanni runa patraallo invest chestayi. leda aidella varaku vechi chudagaligithe mee pettubadullo 35 saatam varaku eekvity marketlo invest chese runa pathakaanni enchukovadam manchidi. deenlo koddigaa risku unna, market bagunte raabaduluu baguntai. eekvity pathakaallo larj cap, mid cap, smal cap, elss, diversifide paerutho chala rakalunnayi. peddagaa risku lekunda veelainanta adhika rabadula kosam anni rakala fundslo invest cheyadam manchidi. smal cap eekvity pathakaalatho poliste larj cap eekvity pathakaallo pettubadulaku bhadrata ekkuva. raabaduluu antanta maatramgaane untaayi. ayithe smal cap fundslo riskutopaatu, market bagunte raabaduluu atyadhikamgaa untaayi.